Държавен вестник, бр. 80, 2018 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  80
Раздел III
Условия и ред за сключване на застрахова-
телен договор за задължителна застраховка 
„Отговорност на лицата, които упражняват 
медицинска професия“
Чл. 7. Договорът за задължителната за-
страховка „Отговорност на лицата, които уп-
ражняват медицинска професия“ в лечебното 
заведение се сключва със застраховател, който 
има право да извършва дейност на територията 
на Република България, съгласно Кодекса за 
застраховането.
Чл. 8. (1) С един застрахователен договор 
за задължителната застраховка „Отговорност 
на лицата, които упражняват медицинска 
професия“ в лечебното заведение (групова за-
страховка) застраховащият застрахова всички 
лица, упражняващи медицинска професия в 
него. В договора се вписват трите имена, видът 
на упражняваната дейност и рисковата група, 
ЕГН и УИН/ЛПК на застрахованите лица.
(2) Застрахователният договор за задължи-
телната застраховка „Отговорност на лицата, 
които упражняват медицинска професия“ в 
лечебното заведение задължително се сключва 
при Общи условия, които се предоставят на 
застрахованите.
(3) Застраховащият е длъжен да предостави 
писмено на застрахованите цялата информа-
ция, която е получил от застрахователя от-
носно сключения договор за задължителната 
застраховка „Отговорност на лицата, които 
упражняват медицинска професия“ в лечебно-
то заведение. Информацията включва данни 
за застрахователя, предмета на застраховката, 
застрахователната сума, срока на застраховка-
та и процедурата, която се прилага в случай 
на застрахователно събитие. 
(4) В случай на застрахователно събитие 
застрахователят е длъжен да предостави на 
правоимащите лица информацията по ал. 3. 
Чл. 9. При поискване от страна на застра-
ховащия в случаите на групов застрахователен 
договор застрахователят предоставя на всеки 
застрахован индивидуален застрахователен 
сертификат по чл. 344, ал. 3 от Кодекса за 
застраховането, удостоверяващ наличието на 
договор за задължителна застраховка по тази 
наредба, в който се посочват:
1. дата на сертификата;
2. номер и дата на груповия застрахова-
телен договор;
3. наименование, седалище, адрес на управ­
ление и телефон на застрахователя;
4. име, вид на упражняваната дейност и 
рисковата група, ЕГН и УИН/ЛПК на лицето, 
упражняващо медицинска професия, наиме-
нование и адрес на лечебното заведение;
5. предмет на индивидуалното застрахова-
телно покритие на застрахования;
6. период на индивидуалното застрахова-
телно покритие на застрахования;
7. размер на застрахователна сума за за-
страхования;
8. срок на груповия застрахователен договор;
9. подпис на застрахователя.
Раздел IV
Минимална застрахователна сума по задължи-
телната застраховка „Отговорност на лицата, 
които упражняват медицинска професия“
Чл. 10. (1) Минималните годишни застрахо-
вателни суми (лимити на отговорност) за едно 
застраховано лице, упражняващо медицинска 
професия, за едно събитие се определят в за-
висимост от вида на изпълняваната дейност 
и рисковата група съгласно приложение № 1.
(2) Минимален агрегатен лимит на отговор-
ност на едно лице за всички застрахователни 
събития за срока на застраховката се определя 
съгласно приложение № 2.
Раздел V
Действия при настъпване на застраховател-
ното събитие
Чл. 11. (1) Лечебното заведение в качест-
вото си на застраховащ и застрахованите 
лица, упражняващи медицинска професия, 
са длъжни да уведомят застрахователя в срок 
седем работни дни от:
1. узнаването на обстоятелства, които биха 
могли да доведат до възникване на професи-
онална отговорност на застрахован; 
2. узнаването за настъпване на застрахо-
вателно събитие;
3. узнаването за предявена към лечебното 
заведение претенция по повод на упражнява-
не на медицинска професия от застрахован;
4. връчването на съобщение за искова 
претенция към лечебното заведение по повод 
на упражняване на медицинска професия от 
застрахован;
5. извършването на плащане по предявена 
срещу лечебното заведение претенция по по-
вод на упражняване на медицинска професия 
от застрахован.
(2) Лицата, упражняващи медицинска 
професия, са длъжни да уведомяват опреде-
лените от лечебното заведение длъжностни 
лица за обстоятелствата по ал. 1 в срок и по 
ред, определен от ръководителя на лечебното 
заведение. 
Допълнителна разпоредба
§ 1. По смисъла на тази наредба:
1. „Лица, упражняващи медицинска про-
фесия“ са лицата по смисъла на чл. 183 от 
Закона за здравето.
2. „Застрахователна сума (лимит на отго-
ворност)“ е понятие по смисъла на чл. 346 от 
Кодекса за застраховането.